Tarybos reglamentas (EEB) Nr. 1243/84
1984 m. balandžio 27 d.
dėl Europos ekonominės bendrijos ir Indijos Respublikos susitarimo pasikeičiant raštais dėl sutarto Indijos Respublikai nustatyto preferencinio cukraus kiekio atnaujinimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi pagal 1975 m. liepos 18 d. įsigaliojusį Europos ekonominės bendrijos ir Indijos Respublikos susitarimą dėl cukranendrių cukraus [1], Indijai suteiktas iš pradžių sutartas 25000 tonų (baltojo cukraus vertė) preferencinio cukraus kiekis; kadangi nuo 1981 m. liepos 1 d., vadovaudamasi minėto susitarimo 7 straipsnio 2 punktu, Komisija šį kiekį sumažino iki nulio;
kadangi minėtas Susitarimas yra neatskiriama stiprėjančių Europos ekonominės bendrijos ir Indijos prekybos santykių dalis,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Indijos Respublikos susitarimas pasikeičiant raštais dėl sutarto Indijos Respublikai nustatyto preferencinio cukraus kiekio atnaujinimo.
Susitarimo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį Susitarimą.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. balandžio 27 d.